KOOL ปิดตลาดราคาปรับตัวขึ้นเหนือ IPO กว่า 52% มาที่ 2.74 บ.
KOOL ปิดตลาดวันแรกราคาปรับตัวขึ้นเหนือ IPO กว่า 52% โดยราคาอยู่ที่ 2.74 บาท เพิ่มขึ้น 0.94 บาท หรือ 52.22% โดยปรับตัวขึ้นสูงสุด 3.68 บาท ต่ำสุด 2.72 บาท จากราคาขาย IPO ที่ 1.80 บาท 
23 ก.ย. 2558

ผู้สื่อข่าวรายงานว่า ราคาหุ้นบริษัท มาสเตอร์คูล อินเตอร์เนชั่นแนล จำกัด (มหาชน) หรือ KOOL ปิดเทรดวันแรกอยู่ที่ 2.74 บาท เพิ่มขึ้น 0.94บาท หรือ 52.22% โดยปรับตัวขึ้นสูงสุด 3.68 บาท ต่ำสุด 2.72 บาท จากราคาขาย IPO ที่ 1.80 บาท มูลค่าซื้อขายที่ 1.96 พันล้านบาท ขณะที่ดัชนีตลาดหุ้นไทยโดยรวมลบ 0.30%
อนึ่ง KOOL เป็นหนึ่งในผู้นำตลาดผลิตภัณฑ์ทำความเย็น ได้แก่ พัดลมไอเย็น พัดลมไอน้ำ และพัด ลมอุตสาหกรรม รายใหญ่ของประเทศ  ภายใต้ตราสินค้า “MASTERKOOL” และ “Cooltop” ซึ่งปัจจุบันบริษัทฯ จัดจำหน่ายสินค้าผ่านตัวแทนจำหน่ายในประเทศมากกว่า 220 ราย ครอบคลุมทุกภูมิภาคทั่วประเทศ และยังส่งสินค้าออกไปจำหน่ายในต่างประเทศมากกว่า 20 ประเทศทั่วโลก โดยบริษัทถือเป็นผู้ผลิตและจำหน่ายพัดลมไอเย็นรายแรกๆ โดยมีฝ่าย R&amp;D ของตัวเองในการพัฒนาผลิตภัณฑ์ และปัจจุบันมียอดขายสูงสุดในโมเดิร์นเทรด
 